turjo4nis/wikipedia-bn-dump-20250701 huggingface dataset:
উরি: দ্য সার্জিক্যাল স্ট্রাইক

উরি: দ্য সার্জিক্যাল স্ট্রাইক হচ্ছে ২০১৯ সালে মুক্তিপ্রাপ্ত ভারতীয় অ্যাকশন চলচ্চিত্র, যেটির পরিচালনা এবং চিত্রনাট্যকারের দায়িত্ব পালন করেছেন আদিত্য ধর এবং এই চলচ্চিত্রটি রনি স্ক্রুওয়ালার আরএসভিপি মুভিজের ব্যানারের অধীনে নির্মিত হয়েছিল। ভিকি কৌশল, পরেশ রাওয়াল, মোহিত রায়না ও ইয়ামি গৌতম এই চলচ্চিত্রের প্রধান চরিত্রে অভিনয় করেছেন। ২০১৬ সালের উরি আক্রমণের প্রতিশোধের একটি নাটকীয় ঘটনা এই চলচ্চিত্রে প্রকাশ করা হয়েছে; এই চলচ্চিত্রটিতে ভারতীয় সেনাবাহিনী মেজর বিহান সিং শেরগিল দ্বারা যুদ্ধ সংগঠন করার ঘটনাটি গুরুত্বের সাথে প্রকাশ করা হয়েছে। উরি ২০১৯ সালের ১১ই জানুয়ারি তারিখে মুক্তি পায়। সমালোচকদের কাছ থেকে মিশ্র প্রতিক্রিয়া গ্রহণ করার পাশাপাশি এই চলচ্চিত্রটি মুক্তির প্রথম সপ্তাহ শেষে ৩৫.৭৩ কোটি রুপি আয় করে।

অভিনয়ে 
 ভিকি কৌশল – মেজর বিহান সিং শেরগিল
 পরেশ রাওয়াল – গোবিন্দ ভরদ্বাজ
 যামী গৌতম – পল্লবী শর্মা / জেসমিন
 মোহিত রায়না – মেজর করণ কাশ্যপ
 কীর্তি কুলহারি – সীরত কৌর
 রজিত কাপুর – ভারতের প্রধানমন্ত্রী
 ইভান সিলভেস্টার রদ্রিগেস – ব্রায়ান ডি'সুজা
 যোগেশ সোমান – মনোহর পার্রীকর
 মানসী পারেখ গোহিল – নেহা কাশ্যপ
 স্বরূপ সাম্পাত – সুহাসিনী শেরগিল
 শিশির শর্মা – জেনারেল অর্জুন সিং রাজাওয়াত
 সত্যজিৎ শর্মা – লেফটেন্যান্ট জেনারেল অজয় গারেওয়াল
 রিভা আরোরা – সুহানি কাশ্যপ

তথ্যসূত্র

বহিঃসংযোগ 
 
 বলিউড হাঙ্গামায় উরি: দ্য সার্জিক্যাল স্ট্রাইক

ভারতীয় চলচ্চিত্র
২০১৯-এর চলচ্চিত্র
ভারতে সন্ত্রাসবাদ সম্পর্কে চলচ্চিত্র
ভারতীয় দেশাত্মবোধক চলচ্চিত্র
ভারতীয় অরৈখিক আখ্যান চলচ্চিত্র
চলচ্চিত্রে ভারতীয় সেনাবাহিনী
দিল্লির পটভূমিতে চলচ্চিত্র
রাশিয়ায় ধারণকৃত চলচ্চিত্র
ভারত এবং পাকিস্তানের যুদ্ধ-বিগ্রহের পটভূমিতে নির্মিত চলচ্চিত্র
রিসার্চ অ্যান্ড অ্যানালাইসিস উইং সম্পর্কিত চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় মারপিটধর্মী নাট্য চলচ্চিত্র
২০১৬-এর পটভূমিতে চলচ্চিত্র
জম্মু ও কাশ্মীরে ধারণকৃত চলচ্চিত্র
চলচ্চিত্রে কাশ্মীর সংঘাত
জম্মু ও কাশ্মীরের পটভূমিতে চলচ্চিত্র
ভারতে আত্মঘাতী গাড়ি ও ট্রাক বোমা হামলা
রিয়াল মাদ্রিদ বালোনসেস্তো বি

রিয়াল মাদ্রিদ বালোনসেস্তো বি (ইংরেজি: রিয়াল মাদ্রিদ বাস্কেটবল বি) হচ্ছে রিয়াল মাদ্রিদ বালোনসেস্তোর সংরক্ষিত দল। এই দল বর্তমানে স্পেনের অপেশাদার স্তরের চতুর্থ স্তরের লীগ লিগা ইবিএ-এ খেলে।

ইতিহাস
রিয়াল মাদ্রিদ বালোনসেস্তোর সংরক্ষিত দলটি ১৯৫৫ সালে সিবি ফিয়েস্তা আলেগ্রে নামে প্রতিষ্ঠিত হয়েছিল, কিন্তু ১৯৩১ সাল থেকে এটি খেলা শুরু করেছিল। ফিয়েস্তা আলেগ্রে নামে প্রতিষ্ঠিত হওয়ার পরবর্তীতে দলটির নাম ক্লাব এস্পেরিয়া নামেও পরিচিত ছিল। এই নামের সাথে এটি তিনটি মৌসুমে, লীগ ন্যাশনাল, শীর্ষ-স্তরের স্পেনীয় লীগ এবং কোপা দেল রে-এর (স্পেনীয় কাপ) ফাইনালে খেলেছিল। এস্পেরিয়া হচ্ছে একমাত্র সংরক্ষিত দল, যেটি যা এই খেলা খেলতে পারে। ১৯৬০ সালে মৌসুমে এস্পেরিয়া তার স্থান পদত্যাগ করেন।

১৯৯৮ সালে, এই দলটি পুনরায় প্রতিষ্ঠিত হয় এবং এরপর ২০০৩ থেকে ২০০৬ সাল পর্যন্ত বিরতি থাকা সত্ত্বেও, এই দলটি প্রতিযোগিতায় অংশগ্রহণ করা অব্যাহত রেখেছিল। ২০০৬ সালে, এটি দলটি এলইবি ২ বিভাগে খেলা শুরু করে।

বহিঃসংযোগ
 Real Madrid Baloncesto academy website
 Real Madrid B on FEB.es

রিয়াল মাদ্রিদ বালোনসেস্তো
লিগা ইবিএ-এর দল
রিয়াল মাদ্রিদ ফুটবল ক্লাব
১৯৯৮-এ স্পেনে প্রতিষ্ঠিত
ব্যাটালিয়ন ৬০৯

ব্যাটালিয়ন ৬০৯ হচ্ছে ব্রিজেশ বাটুকনাথ ত্রিপাঠী দ্বারা পরিচালিত এবং নারায়ণদাস লালওয়ানি দ্বারা প্রযোজিত ২০১৯ সালে মুক্তিপ্রাপ্ত ভারতীয় অ্যাকশন চলচ্চিত্র, যেটি এন. জে. লালওয়ানি ফিল্মস এবং বিগ কার্টেইন্স মিডিয়া প্রাইভেট লিমিটেডের ব্যানারে নির্মিত হয়েছে। শোয়েব ইব্রাহীম, ইলিনা কাজান এবং ফারনাজ শেঠী এই চলচ্চিত্রের প্রধান চরিত্রে অভিনয় করেছেন। এটি ২০১৯ সালের ১১ই জানুয়ারি তারিখে মুক্তি পেয়েছে।

অভিনয়ে
শোয়েব ইব্রাহীম – কমরাজ মিশ্র
ইলিনা কাজান – রুখসানা
ফারনাজ শেঠী – বিজলি
বিশ্বাস কিনি – ইকবাল কুরেশী
জশন সিং কোহলি – বলবীর সিং
চন্দ্রপ্রকাশ ঠাকুর – জেনারেল যশওয়ান্ত
স্পর্শ শর্মা – জাসসি
মেজর কিশোর – কানন গোপাল রাও
মনিষ শর্মা – শোয়েব জামাল
ভিকাস শ্রীবাস্তব – আল-নজর
ভিকি অহুজা
 শ্রীকান্ত কামাত – গুলশান পান্ডে

তথ্যসূত্র

বহিঃসংযোগ
 
 

২০১৯-এর চলচ্চিত্র
ভারতীয় চলচ্চিত্র
চলচ্চিত্রে ভারতীয় সেনাবাহিনী
২০১০-এর দশকের হিন্দি ভাষার চলচ্চিত্র
২০১৬-এর পটভূমিতে চলচ্চিত্র
ভারতে ক্রিকেট সম্পর্কে চলচ্চিত্র
অ্যান্থনি ফ্রান্সিয়োসা

অ্যান্থনি ফ্রান্সিয়োসা (; জন্ম: অ্যান্থনি জর্জ পাপালেও, ২৫ অক্টোবর ১৯২৮ - ১৯ জানুয়ারি ২০০৬) ছিলেন একজন মার্কিন অভিনেতা। তিনি মঞ্চনাটকে কাজ করে সফলতা অর্জন করেন এবং ব্রডওয়ে মঞ্চে আ হ্যাটফুল অব রেইন নাটকে অভিনয় করে টনি পুরস্কারের মনোনয়ন লাভ করেন। এই নাটকের চলচ্চিত্ররূপে (১৯৫৭) অভিনয় করে তিনি শ্রেষ্ঠ অভিনেতা বিভাগে একাডেমি পুরস্কার ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন এবং ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন। ১৯৫৯ সালে ক্যারিয়ার চলচ্চিত্রে অভিনয় করে তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং ১৯৬৫ সালে রিও কঞ্চোস চলচ্চিত্রে অভিনয় করে অপর একটি গোল্ডেন গ্লোব পুরস্কারের মনোনয়ন লাভ করেন।

টেলিভিশনে তিনি বেশ কয়েকটি ছোট ভূমিকায় অভিনয়ের পাশাপাশি পাঁচটি টেলিভিশন ধারাবাহিকে প্রধান চরিত্রে অভিনয় করেন; সেগুলো হল সিটকম ভ্যালেন্টাইন্‌স ডে (১৯৬৪-১৯৬৫), নাট্যধর্মী দ্য নেম অব দ্য গেম (১৯৬৮-১৯৭১), সার্চ (১৯৭২-১৯৭৩), ম্যাট হেম (১৯৭৫) এবং ফাইন্ডার অব লস্ট লাভস (১৯৮৪)।

প্রারম্ভিক জীবন 
ফ্রান্সিয়োসা ১৯২৮ সালের ২৫শে এপ্রিল নিউ ইয়র্ক সিটির ছোট ইতালি অংশে জন্মগ্রহণ করেন। তার পিতা একজন নির্মাণ কর্মী ও মাতা একজন দর্জি ছিলেন। তারা দুজনেই ইতালীয়-মার্কিন ছিলেন। তার পিতামহ-মাতামহরা ১৮৯০ সালে ইতালির বাসিলিকাতার মেলফি থেকে মার্কিন যুক্তরাষ্ট্রে এসেছিলেন। তিনি তাদের একমাত্র সন্তান। তার যখন এক বছর বয়স তখন তার পিতামাতার বিবাহবিচ্ছেদ ঘটে। তিনি তার মাতা ও খালার কাছে বেড়ে ওঠেন। তিনি পরবর্তী কালে বলেন যে তিনি নিজেকে তার পিতা কর্তৃক পরিত্যক্ত মনে করতেন। তিনি শ্রমিক, ওয়েল্ডার, থালা ধৌতকারী ও পাচক হিসেবে কাজ করতেন। তিনি বলেন যে আকস্মিকভাবেই তিনি অভিনয়ের সাথে জড়িয়ে পড়েন। তার পেশাদার কর্মজীবন শুরুর সময় তিনি তার মায়ের বিবাহপূর্ব নাম ফ্রান্সিয়োসা গ্রহণ করেন।

তথ্যসূত্র

বহিঃসংযোগ 
 
 
 
 

১৯২৮-এ জন্ম
২০০৬-এ মৃত্যু
২০শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
নিউ ইয়র্ক শহরের অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
ঝিলাম

ঝিলাম  (, )ঝিলাম নদীর তীরে অবস্থিত একটি শহর; যেটি পাকিস্তানের পাঞ্জাব প্রদেশের উত্তরের অবস্থিত একই নামে জেলা শহরের নামে নামকরণ করা হয়। স্বাধীনতার পূর্ববর্তী সময়ে ব্রিটিশ সেনাবাহিনীতে বিপুল সংখ্যক সৈন্য সরবরাহ করার জন্য জেলা খুবই সুপরিচিত এলাকা হিসেবে খ্যাত রয়েছে, এবং পরবর্তীতে পাকিস্তান সশস্ত্র বাহিনীতে (যার কারণস্বরুপ এটি সৈন্যদের শহর বা শহীদদের শহর এবং যোদ্ধাদের অপরিসীম ভূমিকা হিসাবেও পরিচিতি লাভ করে।

চিত্রমালা

আরো দেখুন
 আফগানিস্তানের জেলা

তথ্যসূত্র

বহিঃসংযোগ

 Jhelum District Official Portal
 Jhelum District UnOfficial Portal
 Jhelum Police Website
 TMA Jhelum Website
 Punjab Government website (Jhelum Profile)

পাকিস্তানের শহর
পাঞ্জাব, পাকিস্তানের জনবহুল স্থান
পাঞ্জাবের (পাকিস্তান) শহর
রিচার্ড লেস্টার

রিচার্ড লেস্টার লিবম্যান (; জন্ম: ১৯ জানুয়ারি ১৯৩২) হলেন একজন মার্কিন চলচ্চিত্র পরিচালক। তিনি ১৯৬০-এর দশকে সঙ্গীতদল দ্য বিটল্‌সের সাথে কাজ করে এবং ১৯৮০-এর দশকে সুপারম্যান চলচ্চিত্র ধারাবাহিকে কাজ করে পরিচিতি অর্জন করেন। তার নির্মিত যৌন উত্তেজক হাস্যরসাত্মক চলচ্চিত্র দ্য ন্যাক ...অ্যান্ড হাউ টু গেট ইট (১৯৬৫) কান চলচ্চিত্র উৎসবে সেরা চলচ্চিত্র হিসেবে পাল্ম দর অর্জন করে এবং বার্লিন আন্তর্জাতিক চলচ্চিত্র উৎসবে সেরা চলচ্চিত্র হিসেবে স্বর্ণ ভল্লুকের মনোনয়ন লাভ করে। তার দ্য ব্যাড সিটিং রুম (১৯৬৯) ছবিটি বার্লিন আন্তর্জাতিক চলচ্চিত্র উৎসবে সেরা চলচ্চিত্র হিসেবে স্বর্ণ ভল্লুকের মনোনয়ন লাভ করে এবং সি.আই.ডি.এ.এল.সি. গান্ধী পুরস্কার অর্জন করে।

তথ্যসূত্র

বহিঃসংযোগ
 
 
 

১৯৩২-এ জন্ম
জীবিত ব্যক্তি
পেনসিলভেনিয়া বিশ্ববিদ্যালয়ের প্রাক্তন শিক্ষার্থী
ফিলাডেলফিয়ার চলচ্চিত্র পরিচালক
মার্কিন চলচ্চিত্র পরিচালক
মার্কিন নাস্তিক
পাল্ম দর বিজয়ী চলচ্চিত্রের পরিচালক
২১শ শতাব্দীর মার্কিন ইহুদি
যুক্তরাজ্যে মার্কিন প্রবাসী
মার্কিন চলচ্চিত্র প্রযোজক
পেনসিলভেনিয়ার চলচ্চিত্র পরিচালক
ইহুদি মার্কিন নাস্তিক
এশিয়াটিক সোসাইটি ঐতিহ্য জাদুঘর

এশিয়াটিক সোসাইটি ঐতিহ্য জাদুঘর বাংলাদেশের রাজধানী ঢাকা শহরে অবস্থিত একটি জাদুঘর। ২০১৯ সালের ৩রা জানুয়ারি জাদুঘরটি দর্শনার্থীদের জন্য উন্মুক্ত করা হয়। জাদুঘরটির প্রতিষ্ঠা ২০১৮ সালের ১১ অক্টোবর।

অবস্থান 
এশিয়াটিক সোসাইটি ঐতিহ্য জাদুঘর ঢাকা শহরের নিমতলী নামক স্থানে অবস্থিত।

উদ্দেশ্য 
মোগল ও ব্রিটিশ আমলের মধ্যবর্তী সময়ে ঢাকা তথা বাংলার সমাজ, অর্থনীতি, ধর্ম, জীবন ইত্যাদি বিষয়ে ঐতিহাসিক গুরুত্ব এবং শিক্ষা, সংস্কৃতি এবং গবেষণার কেন্দ্র হিসেবে জাদুঘরটি প্রতিষ্ঠা করা হয়।

বিবরণ 

নিমতলী প্রাসাদের ধ্বংসাবশেষ হিসেবে পরিচিত নিমতলী দেউড়ী ভবনে জাদুঘরটি প্রতিষ্ঠা করা হয়েছে। ভবনটি ১৭৬৫-৬৬ সালে তৈরি করা হয়। দেউড়ী অর্থাৎ প্রবেশপথ এই ভবনের ভেতর দিয়ে তৈরি করা হয়েছে বলে এর নাম দেউড়ী ভবন। ভবনটি সাধারণ তিন তলা ভবনের সমান উঁচু। এই ভবনেই এশিয়াটিক সোসাইটির প্রথম কার্যালয় ছিলো। ১৯৫২ সালের ৩রা জানুয়ারি যাত্রা শুরু করে এশিয়াটিক সোসাইটি। সংগঠনের নানা স্মারকলিপি জাদুঘরে রাখা হয়েছে। নীচতলায় মোট ৩টি গ্যালারিতে স্মারক ছাড়াও নবাবী আমল নিয়ে ইতিহাসভিত্তিক তৈরি বিভিন্ন প্রামাণ্যচিত্র দেখানো হয়। দুই তলায় দৈর্ঘ্য-প্রস্থে সমান একটি গ্যালারি আছে এবং তিন তলায় ৪৫ ফুট দৈর্ঘ্যের একটি বিশাল গ্যালারি আছে। এখানে মসলিন কাপড়, ধাতব মুদ্রা, বিভিন্ন সময়ের তৈজসপত্র রাখা হয়েছে। নবাব নুসরত জং এর দরবারের ত্রিমাত্রিক উপস্থানাও আছে এই গ্যালারিতে।

সংগ্রহ 
প্রাথমিকভাবে জাদুঘরের জন্য ঐতিহাসিক ৮৩টি স্মারক সংগ্রহ করা হয়েছে। এখানে মোট ৫টি গ্যালারিতে দরবারে ব্যবহৃত হুঁকা, মসলিন কাপড়, মুদ্রা, কাঁটা চামচ, চাকু, প্লেট, বাটি, স্যুপ পাত্র, বাতি, ক্যাশবাক্স, পানদান, কুরআন শরীফ, দোয়াত, ঝাড়বাতি ইত্যাদি রাখা হয়েছে।

আরও দেখুন 
 বাংলাদেশ এশিয়াটিক সোসাইটি

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট: https://asheritagemuseumbd.org/

ঢাকার জাদুঘর
ঐতিহ্য জাদুঘর
২০১৮-এ বাংলাদেশে প্রতিষ্ঠিত
অস্ট্রেলীয় একদিনের আন্তর্জাতিক ক্রিকেটারদের তালিকা

তালিকাভিত্তিক অত্র নিবন্ধটি অস্ট্রেলিয়ার পক্ষে একদিনের আন্তর্জাতিক ক্রিকেটে অংশগ্রহণকারী খেলোয়াড়দেরকে ঘিরে রচিত হয়েছে। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

২ ডিসেম্বর, ২০২০ তারিখ পর্যন্ত ২৩০জন ক্রিকেটার অস্ট্রেলিয়া জাতীয় ক্রিকেট দলের সদস্য হিসেবে একদিনের আন্তর্জাতিকে অংশগ্রহণ করেছেন। যেদিন একজন খেলোয়াড় তার প্রথম ওডিআই ক্যাপ পায়, সেই ক্রমিক অনুসারে এ তালিকাটি সাজানো হয়েছে। যদি একাধিক খেলোয়াড় একই ওডিআই ম্যাচে তাঁর প্রথম ওডিআই ক্যাপ পায়, সেক্ষেত্রে খেলোয়াড়দের পারিবারিক নামের ইংরেজি বর্ণানুক্রম অনুসারে তালিকায় অন্তর্ভুক্ত করা হয়েছে।

২ ডিসেম্বর, ২০২০ অনুযায়ী পরিসংখ্যানটি সঠিক।

খেলোয়াড় 
নির্দেশিকা

সাধারণ
*: ইনিংসে অপরাজিত
খেলা: খেলার সংখ্যা
ব্যাটিং
ই: ইনিংস সংখ্যা
অঃ: ইনিংসে অপরাজিত থাকার সংখ্যা
রান: ব্যাটসম্যানের সংগৃহীত রান সংখ্যা
সর্বোচ্চ: সর্বোচ্চ রান
গড়: ব্যাটিং গড়
১০০/৫০: শতরান ও অর্ধ-শতরানের সংখ্যা

বোলিং
বল: বল সংখ্যা
মেইডেন: মেইডেন ওভার সংখ্যা
উইঃ: উইকেট সংখ্যা
সেরা: সেরা বোলিং পরিসংখ্যান
গড়: বোলিং গড়
৫-উইঃ: ইনিংসে ৫ উইকেট লাভের সংখ্যা
ফিল্ডিং
ক: তালুবন্দীকৃত ক্যাচ সংখ্যা
স্ট্যাম্পিং: স্ট্যাম্পিং সংখ্যা

১ থেকে ১০০

১০১ থেকে ২০০

২০১ থেকে ৩০০

তথ্যসূত্র

বহিঃসংযোগ 
 আন্তর্জাতিক ক্রিকেটারদের সন্ধানযোগ্য ডাটাবেস (দেশ দ্বারা ছাঁকন হয়েছে) (Howstat) 
 অস্ট্রেলিয়া ওডিআই ক্যাপস এবং অভিষেকের তালিকা (ক্রিকইনফো) 
 ODI/Twenty20 শার্ট নং 

অস্ট্রেলিয়ার একদিনের আন্তর্জাতিক ক্রিকেটার
অস্ট্রেলীয় ক্রিকেটারদের তালিকা
অস্ট্রেলিয়া
কসুর

কসুর  (পাঞ্জাবী এবং ) পাকিস্তানের লাহোরের দক্ষিণে অবস্থিত একটি শহর যেটি পাঞ্জাবের প্রদেশে অবস্থান করছে। শহরটি কসুর জেলা সদর দপ্তর হিসাবে কাজ করে থাকে এবং পার্শ্ববর্তী ভারত সীমান্ত খুব সন্নিকটে অবস্থিত। ১৫২৫ সালে পশতুন অভিবাসী কর্তৃক প্রতিষ্ঠিত কসুর বর্তমানে পাকিস্তানের ২০তম জনবহুল শহর হিসেবে মর্যাদা লাভ করেছে, এবং ১৭ শতকের সুফি কবি বুল্লেহ শাহের কবরস্থানের স্থানের জন্য বিখ্যাত।

নামকরণ 
কসুরের নাম আরবী শব্দ কাসুর থেকে এসেছে (), যার অর্থ হচ্ছে "প্রাসাদ," বা "দুর্গ।" হিন্দু ঐতিহ্য অনুযায়ী দাবি করা হয়ে যে, কসুর প্রতিষ্ঠিত
 এবং নামকরণ করা হয়েছিল হিন্দুধর্মে দম্পতি রাম ও সীতার পুত্র যেটি রামায়ণের রাজপুত্র কুশার নামে। ঐতিহাসিকভাবে নিদর্শন অনুযায়ী শহরটির প্রাচীন পৌরাণিক স্থাপনাকে প্রত্যাখ্যান করে এবং এর পরিবর্তে নগরটি প্রায় ১৫৫২ খ্রিষ্টাব্দের দিকে পড়ে যখন নগরটি পশতুনের খেশগী গোত্রের একটি শক্তিশালী বন্দোবস্ত হিসেবে প্রতিষ্ঠিত হয়েছিল, যার উত্তর পশ্চিম পাকিস্তান ও আফগানিস্তান থেকে স্থানান্তরিত করা হয়েছিল।

উল্লেখযোগ্য ব্যক্তিত্ব 
 বুল্লে শাহ - একটি সুফি সাধক এবং আধ্যাত্মিক কবি
 নূর জীহান - বিখ্যাত গায়ক এবং অভিনেত্রী
 বড়ে গুলাম আলী খান - একজন হিন্দুস্তানী শাস্ত্রীয় কণ্ঠশিল্পী
 প্রাণ কুমার শর্মা - একজন ভারতীয় কার্টুনিস্ট

আরও দেখুন 
 গুজরাত

তথ্যসূত্র 

পাকিস্তানের শহর
কসুর জেলা
রামায়ণের স্থান
পাঞ্জাব, পাকিস্তানের জনবহুল স্থান
পাঞ্জাবের (পাকিস্তান) শহর
চার্লস রাইট

চার্লস উইলিয়াম রাইট (; জন্ম: ২৭ মে, ১৮৬৩ - মৃত্যু: ১০ জানুয়ারি, ১৯৩৬) ইয়র্কশায়ারের হেয়ারউড এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। পাশাপাশি কেমব্রিজ বিশ্ববিদ্যালয়ের পক্ষেও খেলেছেন তিনি। দলে মূলতঃ উইকেট-রক্ষকের ভূমিকায় অবতীর্ণ হতেন তিনি। এছাড়াও, ডানহাতি উদ্বোধনী ব্যাটসম্যান হিসেবে খেলতেন চার্লস রাইট।

কাউন্টি ক্রিকেট 
চার্টারহাউজে অধ্যয়ন শেষে কেমব্রিজের ট্রিনিটি কলেজে পড়াশুনো করেছেন। দলে তিনি ব্যাটিং উদ্বোধনে নামতেন। এছাড়াও উইকেট-রক্ষকের দায়িত্বে ছিলেন।

দুইটি ভিন্ন কারণে স্মরণীয় হয়ে আছেন চার্লস রাইট। ১৮৯০ সালে প্রথম অধিনায়ক হিসেবে ইনিংস শেষ করার ঘোষণা দিয়েছিলেন তিনি। গ্রেভসেন্ডের ব্যাট এন্ড বল গ্রাউন্ডে কেন্টের বিপক্ষে নটিংহ্যামশায়ারের দ্বিতীয় ইনিংসে ১৫৭/৫ থাকা অবস্থায় ইনিংস ঘোষণা করলে কেন্টের জয়ের লক্ষ্যমাত্রা দাঁড়ায় ২৩১। তবে তার এ কৌশল গ্রহণ স্বার্থকরূপ ধারণ করেনি। খেলাটি ড্রয়ে পরিণত হয়। কেন্টের সংগ্রহ ৯৮/৯ হয় ও নটিংহ্যামশায়ারের দরকার ছিল মাত্র এক উইকেট।

১৮৯৩ সালে ক্রিকেটের ইতিহাসের চতুর্থ ব্যাটসম্যান হিসেবে বলে হাত ধরার কারণে আউট হন। বলটি তার প্যাডে স্পর্শ করে ও তিনি তা ধরে নিকটস্থ ফিল্ডারের কাছে দিয়েছিলেন।

আন্তর্জাতিক ক্রিকেট 
মেরিলেবোন ক্রিকেট ক্লাবের পক্ষেও কয়েকটি খেলায় অংশগ্রহণ ছিল তার। ১৮৯৫-৯৬ মৌসুমে ইংল্যান্ড দলের সদস্যরূপে দক্ষিণ আফ্রিকা গমন করেন। ঐ সফরেই তার আন্তর্জাতিক ক্রিকেট জীবনের সমাপ্তি ঘটে।

সর্বমোট চারবার বিদেশ গমন করার সুযোগ পেয়েছেন তিনি। সবগুলোতেই ইংরেজ দলের নেতৃত্বে ছিলেন লর্ড হক। ১৮৯১ সালে যুক্তরাষ্ট্র ও কানাডা, ১৮৯২-৯৩ মৌসুমে ভারত এবং ১৮৯৪ সালে উত্তর আমেরিকা গমনের পরই দক্ষিণ আফ্রিকা সফর করেন।

ব্যক্তিগত জীবন 
গোলাগুলির ঘটনায় তার চোখ ক্ষতিগ্রস্ত হয়। ফলশ্রুতিতে ক্রিকেট খেলা থেকে অবসর গ্রহণ করতে বাধ্য হন। এরপর থেকে দীর্ঘকাল নটিংহ্যামশায়ার ক্রিকেট ক্লাবের সদস্যের দায়িত্ব পালন করেন।

১০ জানুয়ারি, ১৯৩৬ তারিখে ৭৩ বছর বয়সে লিচেস্টারশায়ারের সাক্সেলবি পার্ক এলাকায় চার্লস রাইটের দেহাবসান ঘটে।

পাদটীকা 
১ Cricinfo's page on Wright erroneously states that he was the second batsman to be given out handled the ball rather than the fourth. The first three cases were: J Grundy for the MCC against Kent in  1857, George "Farmer" Bennett for Kent against Sussex in 1872 and William Scotton for Smokers against Non smokers in 1886-7. This sequence is supported by, for example, page 285 of the 2003 Wisden Cricketers' Almanack

তথ্যসূত্র

বহিঃসংযোগ 

 
 

১৮৬৩-এ জন্ম
১৯৩৬-এ মৃত্যু
অক্সফোর্ড ও কেমব্রিজ বিশ্ববিদ্যালয়ের ক্রিকেটার
ইংরেজ ক্রিকেটার
ইংল্যান্ডের টেস্ট ক্রিকেটার
ইস্ট অব ইংল্যান্ডের ক্রিকেটার
এ. জে. ওয়েব একাদশের ক্রিকেটার
কেমব্রিজ বিশ্ববিদ্যালয়ের ক্রিকেটার
জেন্টলম্যানের ক্রিকেটার
জেন্টলম্যান অব ইংল্যান্ডের ক্রিকেটার
ট্রিনিটি কলেজ, কেমব্রিজের প্রাক্তন শিক্ষার্থী
নর্থ ভার্সাস সাউথের ক্রিকেটার
নটিংহ্যামশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
লিডস থেকে আগত ক্রিকেটার
লর্ড হক একাদশের ক্রিকেটার
সি. আই. থর্নটন একাদশের ক্রিকেটার
খরিয়ান

খরিয়ান (), পাকিস্তানের পাঞ্জাব প্রদেশের গুজরাত জেলায় অবস্থিত একটি শহর। খরিয়ান হচ্ছে খরিয়ান তহসিল এর সদর দপ্তর। ২০০৫ সালের আদমশুমারীর আনুমানিক হিসাব অনুযায়ী শহরটির জনসংখ্যা ছিল প্রায় ২৮,৫০০ জন এর মত।.

ক্ষুদ্র নরওয়ে 
শহরটিকে পাকিস্তানের ক্ষুদ্র নরওয়ে নামে পরিচিত; কারণ নরওয়ের প্রায় ৭০ শতাংশেরও বেশি মানুষ পাকিস্তানের এই অঞ্চলে বসবাস করে থাকেন।

তথ্যসূত্র

Populated places in Gujrat District
Indo-Pakistani War of 1965
পাকিস্তানের শহর
মিয়ানওয়ালী

মিয়ানওয়ালী   () পাকিস্তানের মিয়ানওয়ালী জেলায় অবস্থিত একটি রাজধানী শহর।

ইতিহাস
মিয়ানওয়ালী জেলা সিন্ধু উপত্যকার সভ্যতার সময় বনগুলির সমন্বয়ে একটি কৃষি অঞ্চল ছিল। এরপর বৈদিক সভ্যতা উত্থান ঘটে। ৯৯৭ খ্রিষ্টাব্দে সুলতান মাহমুদ গজনবী তার পিতার সুলতান সেবুকটেজিন কর্তৃক প্রতিষ্ঠিত গননাভিদ রাজবংশ সাম্রাজ্য প্রতিষ্ঠা করেছিলেন। ১০০৫ সালে তিনি কাবুলের শহিস জয় করেন এবং পাশাপাশি পাঞ্জাব অঞ্চল বিজয় লাভ করার জন্য অনুপ্রেরণা পান। দিল্লি সুলতানাত এবং পরবর্তীকালে মুঘল সাম্রাজ্য এই অঞ্চলে শাসন করেছিলেন। মধ্য এশিয়ার বিভিন্ন মুসলিম রাজবংশের বিজয় লাভের পর পাঞ্জাব অঞ্চলের জনসংখ্যা বেশিরভাগ মুসলিমদের আধিপত্য গড়ে ওঠে।

ব্রিটিশ শাসনের পূর্বে এলাকাটি কাবুল এবং পাঞ্জাবের গ্রিকো-বাকট্রিয়ান সাম্রাজ্যের একটি অবিচ্ছেদ্য অংশ হিসেবে গঠন করে।. ব্রিটিশ শাসনামলে ভারতীয় সাম্রাজ্যর প্রদেশ, বিভাগ এবং জেলাগুলিতে বিভক্ত ছিল;  যদিও পরবর্তীতে পাকিস্তান বিভাগের স্বাধীনতা ২০০০ সাল পর্যন্ত সরকার তৃতীয় স্তরের ছিল। ব্রিটিশরা পাঞ্জাব প্রদেশের দেরা ইসমাইল খান বিভাগের অংশ হিসেবে মিয়ানওয়ালি শহরের বানু জেলার তহসিল সদর দফতরে পরিণত করেছিল। ভারতের ১৯০১ সালের আদমশুমারি আনুমানিক হিসাব অনুযায়ী, মিয়ানওয়ালির জনসংখ্যা ছিল প্রায় ৩,৫৯১ জন এর মত।

তথ্যসূত্র

বহিঃসংযোগ
 "Early history of Niazi tribe"
 "Niazi Chiefs in the Mughal empire "
 

পাকিস্তানের শহর
মিয়ানওয়ালী জেলা
মিয়ানওয়ালী জেলার জনবহুল স্থান
ফ্রাঙ্ক ও’কিফ

ফ্রাঙ্ক অ্যালয়সিয়াস ও’কিফ (; জন্ম: ১১ মে, ১৮৯৬ - মৃত্যু: ২৬ মার্চ, ১৯২৪) নিউ সাউথ ওয়েলসের ওয়েভার্লি এলাকায় জন্মগ্রহণকারী প্রথিতযশা অস্ট্রেলীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস ও ভিক্টোরিয়ার পক্ষে খেলেছেন ফ্রাঙ্ক ও’কিফ। দলে তিনি মূলতঃ ব্যাটসম্যান হিসেবে খেলতেন।

খেলোয়াড়ী জীবন 
১৯২১-২২ মৌসুমে খ্যাতির শিখরে আরোহণ করেন। সিডনি থেকে ভিক্টোরিয়ায় স্থানান্তরিত হন। এ পর্যায়ে নিউ সাউথ ওয়েলসের বিপক্ষে ৮৭ ও ৭৯, সাউথ অস্ট্রেলিয়ার বিপক্ষে ১৮০ রান তুলেন। বাদ-বাকি একাদশের সদস্যরূপে ইংল্যান্ড থেকে অ্যাশেজ ট্রফি জয় করে দেশে প্রত্যাবর্তনকারী ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে ১৭৭ ও ১৪৪ রান সংগ্রহ করেছিলেন তিনি।

সর্বমোট ৯টি প্রথম-শ্রেণীর খেলায় অংশ নেয়ার সুযোগ পেয়েছিলেন তিনি। ৭১.২৩ গড়ে ৯২৬ রান ও ১৯.১৬ গড়ে ১২ উইকেট লাভ করেছিলেন। তন্মধ্যে, ব্যক্তিগত সেরা বোলিং পরিসংখ্যান গড়েন ৫/৪৫।

বেশ ভালোমানের অফ ব্রেক বোলার ছিলেন তিনি। পাশাপাশি মারকুটে ব্যাটসম্যান হিসেবেও স্বীকৃতি পেয়েছিলেন তিনি। ল্যাঙ্কাশায়ার লীগে চার্চ ক্লাবের পক্ষে খেলেছেন। ল্যাঙ্কাশায়ার ক্লাবের উত্তরণকল্পে পরিকল্পনা গ্রহণ করেছিলেন ফ্রাঙ্ক ও’কিফ।

ব্যক্তিগত জীবন 
মেলবোর্নে ফিল্ডার ও বোলারদের অনুশীলন ধারণা তুলে ধরেন। এরপূর্বে রান আটকানোর ক্ষেত্রে ফিল্ডারদের ভূমিকা মূর্তিবৎ ছিল।

অসুস্থতাজনিত কারণে তাকে হাসপাতালে ভর্তি করানো হয়। অতঃপর ২৬ মার্চ, ১৯২৪ সালে হ্যাম্পস্টিড হাসপাতালে ২৭ বছর বয়সে ফ্রাঙ্ক ও’কিফের দেহাবসান ঘটে।

তথ্যসূত্র

বহিঃসংযোগ 
 
 

১৮৯৬-এ জন্ম
১৯২৪-এ মৃত্যু
অস্ট্রেলীয় ক্রিকেটার
নিউ সাউথ ওয়েলস থেকে আগত ক্রিকেটার
ভিক্টোরিয়ার ক্রিকেটার
সিডনি থেকে আগত ক্রিকেটার
নিউ সাউথ ওয়েলসের ক্রিকেটার
প্রথম বিশ্বযুদ্ধে অস্ট্রেলীয় সেনা কর্মকর্তা
মিউজিক প্লেয়ার ডেমন

মিউজিক প্লেয়ার ডেমন (এমপিডি) একটি ফ্রি ও উন্মুক্ত মিউজিক প্লেয়ার সার্ভার। এটি অডিও ফাইল চালায়, প্লেলিস্ট সাজায় ও একটি মিউজিক ডাটাবেস নিয়ন্ত্রণ করে। এর সাথে যোগাযোগ করার জন্যে ক্লায়েন্ট প্রোগ্রামের প্রয়োজন হয়। এমপিডি ডিস্ট্রিবিউশনের মধ্যে রয়েছে এনএমপিসিপিপি, একটি সিম্পল কমান্ড লাইন ক্লায়েন্ট।

এমপিডি মালিকানাধীন অডিও হার্ডওয়্যারে ব্যাপকভাবে ব্যবহৃত হয়। এমপিডি প্রকল্পে বিক্রেতাদের একটি তালিকা সংরক্ষণ করে, যাদের কেউ কেউ জিপিএল লঙ্ঘন করে।

তথ্যসূত্র

বহিঃসংযোগ
 

ক্লায়েন্ট/সার্ভার মিডিয়া প্লেয়ার
ফ্রি অডিও সফটওয়্যার
মুক্ত মিডিয়া প্লেয়ার
লিনাক্স মিডিয়া প্লেয়ার
২০০৩-এর সফটওয়্যার
মুক্ত অডিও সফটওয়্যার
জর্জ আলেকজান্ডার

জর্জ আলেকজান্ডার (; জন্ম: ২২ এপ্রিল, ১৮৫১ - মৃত্যু: ৬ নভেম্বর, ১৯৩০) অক্সফোর্ডশায়ারের ব্রিটওয়েল স্যালোম এলাকায় জন্মগ্রহণকারী ও ইংরেজ বংশোদ্ভূত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৪ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ান বুশর‍্যাঞ্জার্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন 
আক্রমণাত্মক ভঙ্গীমায় ব্যাটিংসহ ফাস্ট বোলিং করতেন জর্জ আলেকজান্ডার। ১৮৮০ ও ১৮৮৪ সালে বিলি মারডকের নেতৃত্বাধীন অস্ট্রেলিয়া দলের ইংল্যান্ড সফর ব্যবস্থাপনার সার্বিক দায়িত্বে ছিলেন তিনি। এছাড়াও, ১৮৮২-৮৩ মৌসুমে ইভো ব্লাইয়ের নেতৃত্বাধীন ইংরেজ দলের ব্যবস্থাপনার দায়িত্বে ছিলেন। এ সফরেই ইংল্যান্ড দল অস্ট্রেলিয়া থেকে অ্যাশেজ পুণরুদ্ধার করতে সমর্থ হয়েছিল।

১৮৮০ সালে ব্যবস্থাপকের দায়িত্ব পালনের পাশাপাশি জর্জ আলেকজান্ডার দলের অন্যতম বোলার হিসেবে যুক্ত ছিলেন। বিভিন্ন উপনিবেশে গমনের পাশাপাশি ইংল্যান্ডও গমন করেন। সামগ্রিকভাবে ঐ সফরে নয় রান গড়ে ১০৯ উইকেট পেয়েছিলেন। ইংরেজ ভূমিতে অনুষ্ঠিত ওভালের প্রথম টেস্টে তিনি খেলেছিলেন। খেলায় তিনি দুই উইকেট পান ও নবম উইকেট জুটিতে দলীয় অধিনায়কের সাথে ৫২ রান তুলেন। ফলে সফরকারী দল কোনক্রমে ইনিংস পরাজয় এড়াতে সমর্থ হয়। চার বছর বাদে অ্যাডিলেড ওভালে নিজস্ব দ্বিতীয় টেস্টে অংশগ্রহণের সুযোগ পান। তবে, এবার অবশ্য কোন উইকেটের সন্ধান পাননি তিনি।

তথ্যসূত্র

আরও দেখুন 
 জোই পালমার
 পার্সি ম্যাকডোনেল
 ভিক্টোরিয়া ক্রিকেট দল
 অস্ট্রেলীয় টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

বহিঃসংযোগ 

 
 

১৮৫১-এ জন্ম
১৯৩০-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলীয় উপনিবেশে ইংরেজ অভিবাসনকারী
ভিক্টোরিয়ার ক্রিকেটার
মেলবোর্ন ক্রিকেট ক্লাবের ক্রিকেটার
যোধপুর জেলা

যোধপুর জেলা পশ্চিম ভারতের রাজস্থান রাজ্যের একটি জেলা। যোধপুর শহরে জেলা সদর দপ্তর অবস্থিত।

২০১১ সালের আদমশুমারি অনুসারে এটি জনসংখ্যার দিক দিয়ে রাজস্থান রাজ্যের জেলাগুলির মধ্যে দ্বিতীয় স্থানে (৩৩ টির মধ্যে) রয়েছে, জয়পুর জেলার পরেই।

যোধপুর মারওয়ার এলাকার ঐতিহাসিক কেন্দ্র। জেলার মান্দরে হল প্রতিহার রাজপুত রাজাদের প্রাচীন রাজধানী (৬ষ্ঠ থেকে ১৩ শতাব্দী) এবং ওসিয়ানের প্রতিহারদের মন্দির শহর। যোধপুর ১৫০ শতাব্দীতে রাও জোহা দ্বারা প্রতিষ্ঠিত হয়েছিল এবং ১৯৪৭ সালে ভারতের স্বাধীনতা পর্যন্ত রাঠোরে সাম্রাজ্যের অধীনে মারওয়ার রাজ্যের রাজধানী হিসেবে কাজ করেছিল।

ভৌগোলিক অবস্থান
জেলা পশ্চিম ভারতের রাজস্থান রাজ্যে অবস্থিত। এই জেলা উত্তরটি বিকাণীর জেলা, উত্তরপূর্বে নগর জেলা, দক্ষিণ-পূর্ব এবং দক্ষিণে পালি জেলা, দক্ষিণ-পশ্চিমে বাড়মের জেলা, পশ্চিমে এবং উত্তর-পশ্চিমে জৈসলমের জেলা দ্বারা আবদ্ধ। জেলাটি ২৬°০০' থেকে ২৭°৩৭' উত্তর অক্ষাংশ এবং ৭২°৫৫' থেকে ৭৩°৫২' পূর্ব দ্রাঘিমাংশের মধ্যে অবস্থিত। এই জেলা সমুদ্রতল থেকে ২৫০ থেকে ৩০০ মিটার উচ্চতায় অবস্থিত।

যোধপুর জেলার তিনটি স্বতন্ত্র ভূমিরূপ রয়েছে, এগুলি হল- সমভূমি, বালিভূমি এবং খাড়া উঁচু পাহাড়। যোধপুর জেলার পশ্চিমাঞ্চলীয় ও উত্তর-পশ্চিমাঞ্চলের অংশগুলি বালিভূমি দ্বারা চিহ্নিত করা হয়। বিলারা ও ওসিয়ান তেহসিলের কিছু অংশ বাদ দিয়ে, জেলার ভূমি পৃষ্ঠ প্রায় সমতল এবং বালি মাটি যুক্ত। লুনী জেলার একমাত্র গুরুত্বপূর্ণ নদী, এটি বিলড়ার কাছে জোদপুর জেলায় প্রবেশ করে এবং জেলাটি মধ্যে ৭৫ কিমি দূরত্ব প্রবাহিত হয় ও শেষে বাড়মের জেলায় প্রবেশ করে।

অর্থনীতি

পর্যটন শিল্প
যোধপুর তার সমৃদ্ধ ইতিহাসের জন্য বিখ্যাত। এটি "ব্লু সিটি" এবং "সান সিটি" হিসাবে পরিচিত সকলের কাছে। মেহেরানগড় দুর্গের চারপাশের বাড়িগুলির নীল রঙের কারণে "ব্লু সিটি" নামের উৎপন্ন হয়। আগ্রহের অন্য উল্লেখযোগ্য জায়গা হল উমাইদ ভবন প্যালেস যা বর্তমানে একটি অংশ বর্তমান মহারাজা গাজ সিংয়ের পরিবারের আবাসস্থল হিসাবে ব্যবহৃত হয় এবং অবশিষ্ট অংশটি "তাজ  হটেল গষ্ঠীর" অধীনে একটি ৫ তারকা হোটেল।

জনসংখ্যার উপাত্ত

২০১১ সালের আদমমারি অনুসারে যোধপুর জেলার জনসংখ্যা ৩৬,৮৫,৬৮১ জন, যা প্রায় লাইবেরিয়া বা মার্কিন যুক্তরাষ্ট্রের ওকলাহোমার জনসংখ্যার সমান। এটি ভারতের জেলাগুলির মধ্যে জনসংখ্যার হিসাবে ৭৩ তম স্থান ভাব করেছে (মোট ৬৪০ টির মধ্যে)। জেলার জনসংখ্যার ঘনত্ব প্রতি বর্গ কিলোমিটারে (৪২০/বর্গ মাইল) ১৬১ জন অধিবাসী। ২০১১-২০১১ দশকে জেলাটির জনসংখ্যা বৃদ্ধির হার ছিল ২৭.৬৯%। যোধপুরের প্রতি ১০০০ পুরুষ প্রতি ৯১৫ জন নারী রয়েছে এবং জেলার সাক্ষ্যরতার হার ৬৭.০৯%।

তথ্যসূত্র

বহিঃসংযোগ

রাজস্থানের জেলা
যোধপুর জেলা